Eurovizijos dainų konkursas 2024

Eurovizijos dainų konkursas 2024 bus 68-asis Eurovizijos dainų konkursas, kuris vyks 2024 m. gegužę Malmėje, Švedijoje. Ši šalis teisę rengti Eurovizijos dainų konkursą iškovojo po to, kai atlikėja Loreen su daina „Tattoo“ laimėjo praėjusių metų konkursą. Pirmasis pusfinalis vyks gegužės 7 d., antrasis – gegužės 9 d., o finalas – gegužės 11 d. Tai bus jau septintasis kartas, kai konkursas vyksta Švedijoje. 

Į konkursą sugrįš Liuksemburgas, kuris paskutinį kartą dalyvavo 1993 m. ir Šiaurės Makedonija, kuri praleido praėjusių metų konkursą.

Konkurso vieta 

Loreen su daina „Tattoo“ laimėjus 2023 m. „Eurovizijos“ dainų konkursą, 2024 m. konkursas vyks Malmės arenoje, Malmėje, Švedijoje. Tai bus septintasis kartas, kai konkursas vyksta šioje šalyje, surengusioje 1975, 1985, 1992, 2000, 2013 ir 2016 m. konkursus. Malmės arena, kuri koncertų metu talpina apie 15,5 tūkst. žiūrovų, jau rengė konkursą 2013 m., tą kartą konkursą į miestą atvežė taip pat Loreen, metais prieš laimėjusi konkursą su dainą „Euphoria“. Malmės miestas anksčiau taip pat rengė ir 1992 m. konkursą.

Pasiūlymų etapas 
 Plačiau apie Eurovizijos organizavimą skaitykite straipsnyje Eurovizijos dainų konkurso miestai-šeimininkai.
Paraišką rengti konkursą 2024 m. pateikė ‎‎Stokholmas, Gotenburgas, Malmė‎‎ ir Ernšioldsvikas‎‎. Šie miestai pateikė pilnus savo pasiūlymus, o geriausią iš jų išrinko EBU ir SVT suburta komisija. 2023 m. liepos 7 dieną miestu-šeimininku buvo paskelbta Malmė.

Lietuva Eurovizijoje 

Lietuva dalyvaus 2024 m. Eurovizijoje. Lietuvos nacionalinis radijas ir televizija (LRT) norėdamas išrinkti dainą-atstovę organizuos atsinaujinusią nacionalinę atranką „Eurovizija.LT 2024“. Šiuo metu konkurse norintys dalyvauti dainų autoriai ar atlikėjai paraiškas LRT gali pateikti iki gruodžio 11 dienos. Paraiškos formą, taisykles ir visą informaciją galima rasti konkurso svetainėje „Eurovizija.LT“.

2024 m. Euroviziją Lietuvoje transliuos LRT radijas ir televizija. Tai bus jau 24-iasis kartas, kuomet Lietuva dalyvauja Eurovizijos dainų konkurse, taip pat ir 30-metis nuo šalies debiutavimo konkurse 1994 metais.

Dalyvaujančios šalys 
Paskutiniais duomenimis, savo dalyvavimą 2024 m. konkurse patvirtino šios šalys:

Pusfinaliuose 
Du pusfinaliai vyks gegužės 7-9 dienomis. Burtų traukimas, kur paaiškės, kuriame pusfinalyje pasirodys kiekviena dalyvaujanti šalis vyks sausio mėnesį. Kaip ir 2023 m., konkurso pusfinalių rezultatus lems tik žiūrovų balsavimas.

Finale 
Finale, kuris vyks gegužės 11 dieną, dalyvaus 26 šalys – automatiškai patekusios „Didžiojo penketo“ šalys, konkurso šeimininkė Švedija ir po dešimt geriausiai įvertintų šalių iš kiekvieno pusfinalio.

Taip pat skaitykite 
 Eurovizijos dainų konkursas 2023
 Vaikų Eurovizijos dainų konkursas 2023
 Lietuva 2024 m. Eurovizijoje

Nuorodos 
 Oficiali svetainė
 Lietuvos atrankos „Eurovizija.LT“ svetainė
 Neoficiali fanų svetainė (eurovisionworld.com)
 2024 m. sezono kalendorius (visų šalių atrankos ir oficialūs renginiai

Šaltiniai 

2024 metai
Eurovizijos konkursai